Euskal Herriaren koordenadak: "nahi duguna izango gara" • ZUZEU\nLurraldetasunaren gai arantzatsua beti izan dugu mahai gainean. Eztabaidarik ez zaigu falta izan. Azken denboretan Jose Mari Esparzak idatzitako artikulu hau, Gaizka Arangurenen honako hau eta Eneko Bidegainek idatzitako beste hau dira atentzioa deitu didatenak. Baina noiz arte segiko dugu gure duda-mugetan, gure herria zer koordenadak mugatzen duten eztabaidatzen. Ezker Abertzaleak maniobratu duen honetan, estatalistak, historizista eta nabarrista kolore anitzak zarata ateratzen hasi dira. Zarata baita gurean ere. Inork argituko al du euskal ekuazioa baina? Ba ote ekuaziorik? Eztabaida amaitzean Euskal Herriak hor segiko al du?\nPragmatismoak jota, eta Kataluniari begira, “Nafarroa nafarrek nahi dutena izango da” edo “Ipar Euskal Herria bertakoek nahi dutena izango da” diskurtso ofizial bihurtu da baita Ezker Abertzalearen baitan ere. Oraindik aho txikiarekin soilik esaten den arren, atzean geratu dira zazpi probintzien batasuna ezinbestekotzat jotzen zeneko garaiak, eta orain, azken helburua hori bera bada ere, EAEren balizko independentziak dirudi lehen pausoa, gero, apurka apurka nafarrak eta iparraldekoak erakartzeko. Edo hedatua dago behintzat erabakigune ezberdinon adostasunetik soilik eraiki daitekeela balizko Euskal Herri ideiala.\n“Nahi dutena izango da”\nEAJren pragmatismo historikoak garaitu du alor honetan (ere). Maximalismoetatik haratago, Euskal Herria batasunetik gertuago izan den garaia beti egon da lotua errealitate ezberdinen elkarrekiko adostasunera eta elkar onartzera. Agirre lehendakariak eta garaiko tradizionalista nafarrek egin zuten saiakera 30. hamarkadan. 1931eko abuztuan Iruñean present ziren Nafarroako 220 udaletatik 200ek euskal estatutuaren alde bozkatu zuten, eta erriberako ordezkaritzaren gehiengoak baita.\nIbarretxeren apustuak ere ildo honi segitzen zion. Nafarrek nahi dutena errespetatzea, Nafarroan gehiengoa lortzeko estrategiak abian jarriz. EAJk, Aralar eta Batzarre makulu gisa erabilita saiakera hori egin zuen Nafarroan, hedabide boteretsu bat bereganatuz (Noticias de Navarra). Geroa Bai-ekin bide bera urratzen ari da, Uxue Barkos buru dela.\nEzker abertzalea, gogo txarrez bada ere tesiotara hurbildu da, borroka armatua baztertzearekin batera. Lauen autonomia planteatu zuen Anoetako adierazpenaren garaietan, baina, gerora argi erakutsi du Nafarroan beste neurri batzurekin neurtzen duela tenperatura politikoa.\nEuskaldunon herria da?\nMuga eta topografia festa honetatik ihes eginda, euskaldunon zati handi batek Euskal Herria, euskaraz mintzo den herri gisa definitzen du. Euskal Herria euskaraz hitzegiten den eremu gisa definitzen da baita. Jose Mari Esparzak aldarrikatzen duen herriaren kontrakora, tesi hau aldarrikatzen dutenentzat Tutera edo Cortes ez dira Euskal Herria. Hizkuntza baita naziotasuna eta lurraldetasuna ehuntzen duena. Baina honek esan nahi du Iparraldea urterik urte deseuskalherritzen ari dela… Anabasa eta perspektiba guzti hauen artean, inork lortuko al du euskal ekuazioa askatzea? Posible ote?\nAgirre, euskal, herriaren\nOrain arteko emaitza kuantitatiborik onenak lortu ditu Bularretik Mintzora egitasmoak\n12 pentsamendu “Euskal Herriaren koordenadak: “nahi duguna izango gara””-ri buruz\nHiltzenHil 2014-12-11 09:40\nNire ustez euskalduntasuna ezin da definitu soilik hizkuntzarekin. Gurean, hizkuntza faktore garrantzizkoena izan daitekeen arren, ez da nahikoa herri gisa definitzeko, eta ez badugu herri propio gisa definituko gaituen definizio argi eta diskriminatzailerik aurkitzen (hau da: zu euskalduna zara eta zu ez) ambiguotasunak akabatuko gaitu.\nRodolfo Ares, euskeraz ideiarik ere ez duen familia galiziar bateko seme moldatu-gabekoa, vasco gisa aurkezten zuen bere burua eta vascoen agintari zen, Francisco Lopez gisa. Gaur egun galiziarrak edo gaztelarrak ez ezik, Mauritania edo Argeliatik datozkigu vasco berriak. Guk gure buruari ezarritako ambiguotasuna eta determinazio-falta dela eta, edozer gauza sartu daiteke vasco-euskaldun izatearen ekuazioan.\nNire ustez herri bat ezin da orainaldian ulertu. Euskal herria nik denbora-kate bat bezala ikusten dut. Generazioetan zehar eraikitzen joan den kate bat. Gu kate horren parte gara, eta kate horren bitartez jaso dugu gure arbaso urrunengandik bai euskera, bai kultura, bai tradizioak, bai odola eta bai lurra. Baserri bat generazioz-generazio familia-leinu baten aterpe den bitartean, eta baserri hori mantentzeko generazio bakoitzak bere ekarpena egiten duelarik, Euskal Herria gure etxea litzateke zentzu metafisikoan. Gabriel Arestik ondo definitu zuen bere poeman. Guri dagokiguna da gure arbasoen herentzia eman ziguten bezala jaso, babestu, defendatu eta gure semeei igorri beraiek, gu bezala, zaindu eta defenda dezaten.\nBeraz, euskalduntasuna, nire ustez: gure asaba euskaldunek igorritako oinordetza da. Herentzia materiala: leinua (odola, abizenak, familia, etxea…) eta ez-materiala: nortasuna (hizkuntza, kultura, folklorea, tradizioak, idiosinkrasia). Bi ezaugarri-talde hauek dira garrantzitsuak eta herri bezala definituko gaituztenak. Hizkuntzara soilik mugatzen bagara erren geratuko gara.\nAditza 2014-12-11 11:31\nNahiko ados esandakoarekin. Gauza bat, hala ere; kanpotik datozkigun horiek, eta haien oinordeko zuzenek, alegia herentzia materialik ez dutenek (odola, abizenak, leinua, etxea, natura…), euskara izango dute euskalduntzeko bide soila, ez?\nHiltzenHil 2014-12-11 13:16\nTaldearen permeabilitate gradua funtsezkoa da. Hau da, zure familiak ume txinatar bat adoptatu dezake zuen etxean, eta denboraren poderioz zure familiako kide bihurtuko da. Aldiz, zure senideek familia txinatar oso bat hartzen badute zure etxean, zure sendia desegin daiteke edo zure etxea galdu dezakezu\nHerri minoritarioen babes-mekanismoak aztertuz, konturatuko gara talde-hermetikoek soilik iraun dezaketela inguruko gizartean disolbatu gabe. Adibidez, Hungariako ijitoek ez dituzte euren komunitateetan kanpotarrik onartzen hala nola: emakume ijito bat gizon ez-ijito batekin ezkontzen bada, emakume hori taldetik kanporatua izango da. Aldiz, gizonezko ijito bat emakume ez-ijito batekin ezkontzen bada, emakumea eta horren haurrak taldean onartuak izango dira. Beraz, euren komunitatean sartzeko aukera bakarra mutil ijito batekin ezkontzea litzateke.\nHerri juduari dagokionez, Esdrasek k.a 500. urtean zioen ezkontza-mixtorik ezin zirela onartu, hau da, juduak juduekin ezkondu behar zutela, eta senar edo emazte kanpotarrak komunitatetik at geratu behar zirela. Judua izateko ama judutarra izan behar dezu nahita-ez, eta erdainkuntza bezalako erritualak derrigorrezkoak dira.Tankerako legeak Talmud-ean topa daitezke. Beraz, judutarrek, komunitate juduan onartuak izan diren atzerritarrak salbuespen gutxi dira historian zehar.\nEuskaldunok tankerako mekanismoak definitu behar ditugu nahita-ez, ez baitago beste biderik herri bezala bizirauteko. Eta mekanismo hauek zer-ikusi handia dute guk dugun “euskaldun izatearen” ideiarekin. Euskaldun izatea soilik hizkuntza kontua bada, baldintza euskera izango da, eta euskaraz ikasi duen txinatar bat zu bezain euskaldun izango da horrek dakartzan ondorioekin. Euskaldun izatea aldiz, hizkuntzaz haratago, leinu baten oinordeko izatea bada, baldintza ez da soilik hizkuntza izango.\nHerri txikia garen heinean, kanpoko indarrek eragin handiagoa dute gugan alderantziz baino. Frantzia edo Alemania bezalako herri eta kultura indartsuek, asimilazio arazo larriak badituzte globalismoa eta multikulturalismoaren aurrean, gurean jai daukagu. Gure borondatea herri bezala bizirautea bada, borondate hori edozeren gainetik lehenetsi beharko dugu, eta gure erabaki guztiak hartu biziraupen horren mesederako. Erabaki horiek diskriminatzaileak, ezberdin-zaleak edo demokraziaren aurkakoak badira: ongi etorri errealitatera, ez dago beste biderik. Demokraziak ez gaitu salbatuko.\nHiltzenHil 2014-12-11 13:49\nBotere-politikoa funtsezkoa da, ados. Baina botere-politikoak ez du Estatu propio bat derrigorrez behar. Herri Judua da horren eredu: estatu ofizialik gabe eta sakabanatuak, 2000 urtez biziraun badute ez da kasualitatez izan.\nGenerazioz-generazio, komunitateetako jakintsuenek idatzi, bildu, eztabaidatu eta ezarritako legedia garatu dute Talmud-ean (19 tomo), eta bertan herri-juduaren barne-arauak agertzen dira: kanpotarrekin ezkontzea debekatua, ez eskatu mailegurik kanpotarrei, maileguak elkarri interesik gabe eta kanpotarrei interes altuekin, erritualak eta jaiegunak… horrez gain, sinagogak ez dira soilik gurtzarako guneak, baizik eta legedi hori gorde eta ezartzen den guneak dira. Euren barne sistema-juridikoa garatu zuten, euren eskolak eta hezkuntza ez-ofiziala eraiki, auzo eta ghetto propioetan elkartu ziren, euren tradizio, erritual eta sinesmenak mantendu dituzte… eta horrez gain, maileguen eta finantzaren bitartez alde batetik, eta komunikabide handien kontrolaren bitartez bestetik, sekulako botere politiko eta ekonomikoa lortu dute mendebaldean.\nHau da, ez dute estatu ofizialik behar izan bizirauteko, “itzaleko estatu” bat garatu dutelako. Baina horretarako jarrera eta balore tribalak beharrezkoak dira, eta tribuari leialtasun gorena erakutsi.\nNire ustez hor dago sekretua: batasun etniko bat, “cerrar filas” esaten zaiona. Hermetismo diskriminatzaile bat barne.\nEzker abertzaleak garatu zuen sare sozial jerarkizatu hori, botere zentralizatuarekin (kas), bere erakunde politiko ezberdinekin (hb, jarrai, gestoras…), erakunde militarrarekin (ETA), sindikatuarekin (lab), erakunde kulturalekin (ehe…), prentsarekin (egin), finantzazio propioarekin (herriko tabernak…)…. maila txikiagoan, baina antzeko funtzionamendua da. Horrela funtzionatu ohi dute diaspora-herriek (txinatarrek hemen adibidez), mafiak, erlijioek, klan eta familiek…\nIkuspegia da aldatu behar duguna: helburua zein da, independentzia? Euskal estatua?….edo euskal etniaren nortasunaren biziraupena? Biziraupena lagunok, kosta ala kosta, hortxe dago gakoa\nfreud 2014-12-11 12:52\nDefinitzen gaituena boterea da. Botere politikoa. Herri bat baldin badago topa egiten duzu berarekin, bere boterearekin. Ezin badu botere hori instituzionalizatu eta bestearen botere azpian egotea onartzen badu desagertuko da. Mundu hontan botere batek bakarrik errespetatzen du beste botere bati. Inork ez du kontutan hartzen herri bat botererik gabe.\nfreud 2014-12-11 14:47\nGuk ere daramagu bostehun urte Estaturik gabe eta ahultasuna gero eta gehiago haunditu da. Herri Juduak hortaz konturatu zen eta Estatu propia sortu dute. Ez dutenak edo ezin dutenak hori egin, ipar ameriketako indigenak adibidez, desagerpenerako fasean daude. Gu gara Estatu okupatua, ez dago ezer eztabaidatzeko, ezer erabakitzeko eta ezer negoziatzeko.\nHobe 2014-12-11 21:38\nAgian estatua edukitzea mesedegarria litzateke baina behar dena konpromisoa da, Hor dago Irlandaren kasua, estatua bai baina gaelikoaren egoera ez da oso ona. Estatuak soilik ez ditu miraririk egiten.\nurtzi 2016-07-20 20:51\narazoa da oraindik ez dugula lortu bertako erdaldun guztiak euskalduntzea. horetarkao 15.00 lanpostu sortu beharra, hamar mila milioi erabili eta 10-12 urtetan arazoa konponduta. pake soziala, eraldaketa soziala eta independentzia nazionalerako bide bakartzat gainera. Gero, estatua lortzeko botua emango dugu. Bitartean zuzena da entrenatzen jotea, herriz herriko kontsultetan. Urtzi.\nurtzi 2016-07-20 20:52\nparkatu: horretarako 15.000 lanpostu sortu beharra, euskararen irakaskuntza dohainikoa egikarituz.\nSuagar 2016-07-21 13:18\nNahi duguna izango bagara NFEa duela ia ehun urte guri batuta egn beharko zala, beraz momentuz ez da guk nahi duguna ta EAJren tesia ez du ezertarako balio izan.\nTutera edo Cortes EH dira NFEren parte bait dira , nik dakidala NEFtik euskara ez da inoiz desagertu, gainera NFEko iparraldean bizitzen diren euskaldunak hegoaldera ere joaten dira bizitzera, beraz joaten diranean euskara hor dago ere.\nSuagar 2016-07-21 13:41\nDohakotasuna guztientzako izateko ez da behar , ez 15 mila irakasle berri ezta ehundaka milioi gehiago ere.\nHauda gaur egun daudenekin milaka batzuk direla gehi beste 2 milarekin edo nahiko ta soberan genuke, ta bai 100 milioi edo gastatu beharko ziran totalean, baina gaur egun jada nahiko gastatzen da laguntzetan, kanpainetan, publizitatean…. funtzionarioen euskalduntzean….\nHori askoz garestiago da ta ez da nahikoa, baina derrigor ta dohainik izanda, baliabide gutxi batzuk gehituta nahiko ta soberan izango genuke.\nEgingarria da oso.\nSuagar 2016-07-21 13:44\nTa jada euskarazko murgiltze orokorra inposatuko bazan, gutxiago beharko zan txikiak diranean euskaldunduko zirelako gehienak ta diru berera gastatzen gutxi gora behera, ez dalako garestiago euskaraz ikastea gazteleraz ikastea baino.


ASKVOLL Ohe-egitura - zuria/Lönset - IKEA\nElkarri itsatsitako 28 oholtxoak gorputzaren pisura egokitzen dira eta lastairaren malgutasuna handitzen dute.Ohearen alboak erregulagarriak direnez, hainbat lodieratako lastairak erabil daitezke.Xafla-somierra prezion barne dago, baina bereiz jasoko da.\nNOTRANS:Geruza-kolatuta zur-xafla, Paperezko xafla, Erretxin itsaskorrezko estaldura\nOhe-egituraGarbitu detergente leun apur batekin hezetutako zapi batekin.\nXafla-somierraProduktu honen % 50 (pisuari dagokionez) gutxienez material berriztagarriz eginda dago.\nOhe-egituraBetebehar batzuk bete behar: debekatuta dago legez kanpoko baso-mozketetatik ateratako egurra erabiltzea. 2020rako daukagun helburua erabiltzen dugun zur guztia ziurtagiria duten iturri jasangarriagoetatik etortzea edo birziklatua izatea da.\nASKVOLLOhe-egituraArtikulu kopurua:903.871.15Produktuak hainbat pakete ditu\nZabalera: 79 cmAltuera: 4 cmLuzera: 100 cmPisua: 8.56 kgPaketeak: 1\nZabalera: 50 cmAltuera: 4 cmLuzera: 100 cmPisua: 5.85 kgPaketeak: 1\nZabalera: 24 cmAltuera: 5 cmLuzera: 203 cmPisua: 15.28 kgPaketeak: 1\nZabalera: 16 cmAltuera: 9 cmLuzera: 202 cmPisua: 11.00 kgPaketeak: 1\nMuntatzeko argibideakASKVOLL Ohe-egitura903.871.15LÖNSET Xafla-somierra902.783.43\nOhe-egitura, zuria/Lönset90x200 cm


BERBAZ: Amaia Uskola, abokatua: hobeto banatzen - Arrosa\nBERBAZ: Amaia Uskola, abokatua: hobeto banatzen\nBerbaz BILBO HIRIA IRRATIA 2015/02/16\nZaintza partekatua gorakoa doa, arin azken urteotan. Eta alde agertzen da Amaia. Abokatu gisa izan duen esperientzia luzeak indartzen du bere ustea.\nHitzarmena adosteak duen garrantzia eta abantaila ugariak azaldu dizkigu. Epaiketak saihestu, energia, dirua, kalte sikologiko gehigarriak saihestu,… Ofizioko batzuen lukurreru ospe merezia atzean uzten ari garela, sinistu nahi dugu.\nideia polit bat ere bai: “oraindik elkar maite dugun artean bana gaitezen”. Harremana usteltzen utzi baino lehen. Banatze-prozesu desastrosoak saihestuko ditugu horrela. Beharbada, “banatu behar ote ginateke?” zalantza agertzen den unea, huraxe egokiena.\nEta gai asko hurrengo baterako. Ezkontza erakundea bera: zertarako? zergatik binakakoa soilik? ze interesez eta ze eraginez hori dena?\nOso gustora Amaiagaz. Bizi-bizi du gaia. Badaki.\nTxoria txori (Mikel Laboa, JosAnton Artzeren hitzetan)\nEzbaieko gogoa (Ruper Ordorika)\nar. Ots 17 , 2015\nBERBAZ: Davide Cabaleiro, dokumental errealizadorea\nBERBAZ: Ziortza Carranza, heriotzaz, doluaz,…\nBERBAZ: Begoña Larrazabal Iturralde, atseden-etxe kontzientean, baikor\nBERBAZ: Julen Villasante, kolore guztietako basoak hedatzen\nBERBAZ: Joxe Mari Unzueta; jakintza askatuz herria askatu


Andeetako poni - Wikipedia, entziklopedia askea.\nAndeetako ponia Peruko bertako zaldi arraza bat da, Ekuadorreko zenbait eskualdetara ere zabalduta dagoena. Izenak adierazten duenez, abere hauek ohituak daude Andeak mendimultzoko paraje malkartsuetan zein goi-lurretan ibiltzen. Tamaina zein ezaugarriengatik arraza hau ponien sailkapen taldean dago.\nArraza hau egokitua dago Andeetako altuerara eta 3.000 metrotik gora bizi omen da.\n1 Arrazaren ezaugarriak eta azpimotak\nArrazaren ezaugarriak eta azpimotak[aldatu | aldatu iturburu kodea]\nAbere patsadatsua da, lasaia eta zela-zaldia bezala ere erabilia.\nZaldi arraza honetan zenbait azpimota daude:\n(Ingelesez) Arrazari buruzko artikuloa Equinest enziklopedian\nAndeetako poniak bidaiariak eramaten Andetan barrena\nMultimedia: Andean horse\nPeruko bertako zaldi arrazak\nEkuadorko bertako zaldi arrazak


The Wikipedia Library/1Lib1Ref/eu - Meta\nThe Wikipedia Library/1Lib1Ref/eu\n#1Lib1Ref urtero ospatzen dugu Urtarrilaren 15etik Otsailaren 5era eta Maiatzaren 15etik Ekainaren 5era bitarte. Bat egin ezazu! Itzuli iragarki hau\nKafe ordu birtual bat antolatu\nKomunikatu eta elkarbanatu\nZer da #1Lib1Ref?\nImagina ezazu mundu bat non Liburuzain Bakoitzak Wikipedian Erreferentzia Bat Gehiago sartzen duen.\nUrtean birritan, #1Lib1Ref -liburuzain bat, erreferentzia bat- kanpainak mundu osoko liburuzainak eta ezagutza librearen inguruan pasioa duen edonor deitzen du Wikipedian falta diren erreferentziak gehitzera.\nWikipedia irakurle eta ikertzaileen lehen geldialdietako bat da. Baliabide bereziki garrantzitsua da orain, COVID-19aren garaian, jendeak plataformara jotzen duenean informazio fidagarri, ez-partzial eta eguneratuaren bila. Bat egin gurekin Wikipediako edukien kalitatea hobetzen, osasun publikoko krisi honetan etxean geratu diren milioika pertsonentzat.\nZure helburua Wikipediara gutxienez erreferentzia bat gehitzea izango da! Iturri fidagarri batera egiten duzun erreferentzia bakoitza onuragarria da mundu osoko Wikipediaren irakurleentzat. Editatzen duzunean, ziurtatu #1Lib1Ref idazten duzula edizio laburpenean.\n1Lib1Ref kanpaina Wikimedia Fundazioak sortu du eta Wikipedia Library Team eta mundu osoko afiliatuek babesten dute. Mundu osoko zein herriz herriko liburutegi sareekin ere lan egiten dugu kanpaina indartzeko.\nCOVID-19a dela eta, #1Lib1Ref kanpaina guztiz birtuala da orain. Mesedez, jarraitu MOEren irizpideak zure osasuna eta besteena babesteko, eta ez itzazu egin saio presentzialak. Begira ezazu gure laguntza orrialdea ekimen birtualak nola egin ikasteko, eta ikas ezazu gehiago Wikimediaren COVID-19 erantzunari buruz hemen\nNola parte hartu: Oinarriko Bost Urratsak\nBilatu erreferentzia behar duen artikulu bat. Hau egiteko hainbat modu daude. Hona hemen zenbait estrategia.\nBete "Erreferentzia falta" Citation Hunten bitartez.\nBilatu iturriekin arazoak dituen artikulu bat\nAipatu zure bildumatik edo ikerketatik iturri bat\nBilatu iturri fidagarri bat artikulua bermatuko duena.\nGehitu aipua Wikipedia ereduaren arabera. Klik egin hemen ikusteko aipuak nola gehitu eta Wikipedian nola editatu\nGehitu #1Lib1Ref traola Wikipediako edizio laburpenean\nPartekatu zure edizioa sare sozialetan eta ikasi gehiago liburutegiak eta Wikipediaren inguruan. Nahi baduzu, lankide kaxatxo bat zure erabiltzaile orrian egitasmo honetan zaudela erakusteko.\nNola egin nahi duzu #1Lib1Ref ekimenarekin bat?\nAtal hau egokitu da kanpainan izan dezakezun parte hartze mailaren arabera, botoi hauetako edozeinetan klik egin dezakezu parte hartzeko modu berriak aurkitzeko.\nEditatu nahi dut Antolatu nahi dut Elkarbanatu nahi dut\nDenbora hau ez da zuretzat egokia? Ez kezkatu - beste aukera batzuk ere badituzu!\n1Lib1Ref kanpainako ekintzen urte osoko babesa dute, beraz ez izan arazorik taldeari idazten zerbait antolatu nahi baduzu kanpainen egutegitik at!\nZure inpaktua neurtu eta beste batzuekin bat egin kanpaina honetan.\nZure kanpainan egindakoaren inpaktua neurtzeko eta mapeatzeko gogotsu gaude. Erreferentzien gaineko hainbeste ekimenekin, instituzio batzuetan lehia ere abiatu izan dute instituzioen artean. Arbela erabil dezakezu (beheko botoian klik eginda) erregistratzeko, jarraitzeko edo zure ekimena erakusteko!\nFeedback galdetegia bete\n1Lib1Ref entusiastak (zein kritikoak) animatzen ditugu hemengo formularioa betetzera egindakoaren lorpenak zein arazoak biltzeko. "(Formulario honek Google Forms darabil)".\nRetrieved from "https://meta.wikimedia.org/w/index.php?title=The_Wikipedia_Library/1Lib1Ref/eu&oldid=23271033"\n1Lib1Ref Tracking Pages/eu


Pribatutasun Politika - nüshu\nArduraduna: GEMMA VILALTA MARTÍNEZ\nHelburua: Eskatutako zerbitzuak eskaintzea, horiek lortzeko komunikazioak mantentzea eta orokorrean gure jardueraren berri izatea.\nLegitimazioa: kontratua gauzatzea. Interesdunaren baimena.\nHartzaileak: ez zaie datuei hirugarrenei lagako, legezko betebeharra izan ezik.\nEskubideak: datuak sartzeko, zuzentzeko eta ezabatzeko eskubidea duzu, baita informazio osagarrian adierazitako gainerako eskubideak ere, gemotings@gmail.com helbidearekin harremanetan jar zaitezke .\nNor da zure datuak tratatzeko ardura?\nIdentitatea: GEMMA VILALTA MARTÍNEZ – IFZ: – Posta helbidea: AV. DR. MARIÀ SERRA, 1 zk. – BAIXOS, 08360 CANET DE MAR – BARCELONA Telefonoa: 607357387 – Posta elektronikoa: gemotings@gmail.com\nGEMMA VILALTA MARTÍNEZ-en interesatuek emandako informazioa tratatzen dugu, hitzartutako zerbitzuak eskaintzeko, eskatutako zerbitzuen kudeaketa administratiboa, kontablea eta fiskala burutzeko, horien inguruko komunikazioak mantentzeko, baita komunikazioak bidaltzeko ere. posta elektroniko bidez, gure jarduera orokorraren berri izateko.\nDatuak bere ezabatzea eskatzen ez duen bitartean mantenduko dira, eta, nolanahi ere, legezko betebeharrak betetzeko beharrezkoak diren urteetan.\nZure datuak tratatzeko oinarri legala adierazten dugu:\nKontratua gauzatzea: eskatutako zerbitzuak hornitzea\nInteresdunaren baimena: gure jarduera orokorrean merkataritza-komunikazioak bidaltzea.\nEz zaie daturik bidaliko hirugarrenei, legezko betebeharra izan ezik.\nDatuen transferentziak hirugarren herrialdeetara?\nEz da aurreikusten datuen transferentzia hirugarren herrialdeetara.\nEdonork du eskubidea GEMMA VILALTA MARTÍNEZ helbidean tratatzen ditugun datu pertsonalak tratatzen ari garen ala ez.\nZirkunstantzia jakin batzuetan, interesatuek eska dezakete beren datuen tratamendua mugatzea, kasu horretan erreklamazioak egikaritzeko edo defendatzeko soilik gordeko ditugu. Era berean, legez ezarritako kasuetan, zure datu pertsonalen eramangarritasuna izateko eskubidea izango duzu.\nZenbait egoeratan eta egoera zehatzarekin lotutako arrazoiengatik, interesatuek beren datuak tratatzearen aurka egin dezakete. Kasu honetan, GEMMA VILALTA MARTÍNEZek datuak tratatzeari utziko dio, legezko arrazoi sinesgarriak izan ezik, edo erreklamazio posibleak egikaritzea edo defendatzea izan ezik.\nZure eskubideak modu honetan erabil ditzakezu modu honetan:\nmezu elektronikoa bidaliz gemotings@gmail.com helbidera edo AV-ri gutun bat. DR. MARIÀ SERRA, 1. zk. – BAIXOS, 08360 CANET DE MAR – BARCELONA\nZure baimena edozein helburu zehatzetarako eman baduzu, edozein unetan emandako baimena atzera botatzeko eskubidea duzu, baimenaren araberako tratamenduaren legezkotasunari kalterik egin gabe.\nZure datu pertsonalak babesteari dagokionez zure eskubideak urratzen badituzu, batez ere zure eskubideak gauzatzerakoan poztasunik lortu ez baduzu, erreklamazioa aurkeztu ahal izango duzu Datuak Babesteko Kontrol Agintaritza eskudunaren bidez. zure webgunea: www.agpd.es .


Segura — Bertsolari Txapelketa Nagusia 2017\nBigarren final laurdena jokatu da Seguran (Gipuzkoa).\nJon Martin 150.50 131.00 138.00 133.50 120.50 673.50\nNerea Elustondo 129.50 125.50 117.50 146.00 147.00 665.50\nBeñat Iguaran 138.50 127.00 119.50 135.00 135.50 655.50\nAnder Fuentes "Itturri" 122.50 131.50 121.00 134.00 120.50 629.50\nUnai Gaztelumendi 119.00 127.50 120.00 126.50 127.00 620.00\nFelix Zubia 121.00 114.00 102.00 125.00 132.00 594.00\nUnai Gaztelumendi Hasierako agurra\nFelix Zubia Hasierako agurra\nAnder Fuentes "Itturri" Hasierako agurra\nJon Martin Hasierako agurra\nNerea Elustondo , Unai Gaztelumendi 8ko nagusia\nEskolako jangelako langileak dira Unai eta Nerea. Harrituta daude ikasle askok bertan duten jarrera lotsagabearekin.\nFelix Zubia , Ander Fuentes "Itturri" 8ko nagusia\nArrazoi politikoengatik, hogeita hamar urte daramatzate erbestean Felixek eta Anderrek. Ikusi dute egoera berean dauden batzuk sorlekura itzultzen ari direla.\nJon Martin , Beñat Iguaran 8ko nagusia\nAsteburu oro irteten dira elkarrekin bizikletaz ibiltzera Jon eta Beñat. Joan den asteburuan txirrindulari bat harrapatu zuten bihurgunetik pasatu berri dira.\nNerea Elustondo , Felix Zubia 8ko txikia\nNerea eta Felix iluntzero ateratzen dira paseoan nor bere txakurrarekin. Gaur ere Nerearen txakur txikia zaunkaka hasi zaio Felixen dobermanari.\nUnai Gaztelumendi , Beñat Iguaran 8ko txikia\nBi ezezagun dira Beñat eta Unai. Aireportuan daude, maletak jasotzeko zintaren ondoan, nor bere maletaren zain. Halako batean, Beñatek Unai ikusi du bere maletarekin joaten. Atzetik hurbildu zaio.\nAnder Fuentes "Itturri" , Jon Martin 8ko txikia\nAnder langilea eta Jon nagusia dira. Ostirala da, eta Ander lan-jarduna amaitzear dagoela, hor etorri zaio Jon nagusia esanez azken orduko lan bat sartu dela eta bukatu arte geratu beharko duela.\nUnai Gaztelumendi Puntuari erantzunak\nHerrietako dendak / betiko itxita\nTriste dago kalea / saltokirik gabe\nJaiegunetan ere / erosi beharra\nBizkaia, Zuberoa / ez daude aparte\nHizkuntzak batzen gaitu / legeen gainetik\nMugak haustea ez da / batere erraza\nOporrak etortzean / lasaitu ohi gara\nEderki egoten da / sofan tripaz gora\nHozkailua huts-hutsik / ta hautsa gainezka\nAnder Fuentes "Itturri" Puntuari erantzunak\nIgande goizerako / mendirako plana\nAutoz igotzen dira / batzuk tontorrera\nZaborra uzten dugu / mendian botata\nDantza egitea da / gauza atsegina\nFandango, arin-arin / regetoi ta rocka\nErritmoari eusten / saiatu beharko\nDirua, boterea / elkarri lotuta\nBoterea lortzea / askoren helburu\nAsko duenak ere/ asko du galtzeko\nUnai Gaztelumendi , Ander Fuentes "Itturri" 10eko txikia\nBikotea dira Unai eta Ander. Elkarrekin hasi zirenetik jarri izan dute biek bikote-harreman tradizionala zalantzan. Gaur Anderrek Unairi esan dio harreman irekiagoa nahi lukeela.\nNerea Elustondo , Jon Martin 10eko txikia\nAnai arrebak dira Nerea eta Jon. Gurasoak zaintzeko, txandak egiten dituzte. Joan den asteburuan Jonek ezin zuela-eta, Nerea joan zen gurasoak zaintzera Jonen ordez. Asteburu honetan ere, utzi ezineko zerbait suertatu zaio Joni.\nFelix Zubia , Beñat Iguaran 10eko txikia\nLagunak dira Felix eta Beñat. Biek dute diabetesa, eta ezin dute gozorik jan. Izozki-denda baten aurretik pasatu direnean, Beñatek barrura sartzea proposatu dio Felixi.\nUnai Gaztelumendi Kartzela\nPrentsaurrekoa ematen ari zara. Galderen tartean, azken galdera bat egin dizute. Erantzun gabe alde egin duzu.\nAnder Fuentes "Itturri" Kartzela\nFelix Zubia Bukaerako agurra\nUnai Gaztelumendi Bukaerako agurra\nAnder Fuentes "Itturri" Bukaerako agurra\nJon Martin Bukaerako agurra


Giza Eskubideen Zinemaldia: 'Apaiz kartzela' eta 'Aita Mari' - Zinea\nGiza Eskubideen Zinemaldia: ‘Apaiz kartzela’ eta ‘Aita Mari’\nBy Ander Makazaga|2021-04-30T12:02:09+02:0030 apirila, 2021|\nIritsi da Giza Eskubideen Zinemaldia agurtzeko unea. Astebetez, donostiarrek jaialdiko 18. edizioan aurkeztutako filmez gozatzeko aukera izan dute, eta azken egunetan euskal ekoizpenekin, gainera. Batetik, Apaiz kartzela (Ritxi Lizartza, David Pallarès, Oier Aranzabal, 2020) ekoizpenak omenaldia egin nahi izan die diktadura frankista garaiko azken urteetan gizarteak jasaten zuen zapalkuntza bere sermoietan salatzera ausartu ziren abadeei. Ahotsa beraiei emanez, 1968tik 1976ra bitartean Francok eta Vatikanoak sinatutako Konkordatua baliatuta Zamoran sortu zuten espetxean bizi izandakoak gogoratuko dituzte Euskal Herriko, Madrilgo, Galiziako eta Kataluniako 35 apaizek (guztira 53 hartu zituzten atxilo) dokumentalean.\n“Zein da presoak bete behar duen lehenengo legea? Kartzelatik ihes egitea”. Lema horrekin biziki sinetsita erabaki zuten ezerezaren erdian eraikitako hormigoizko lau pareta horietatik alde egin behar zutela, eta hala adieraziko digute gorroto edota amorrazio izpirik gabe Xabier Amuriza, Josu Naberan, Juan Mari Zulaika eta Eduard Fornés eliz-gizonek. Nondik: Zamorako kartzelatik bertatik. Noiz: handik atera zirela 50 urte pasa direnean.\nAbadeen testigantzen bidez lotutako narrazioa gorpuzteko, dokumentazio lan izugarria burutu du Apaiz kartzela filmeko lan-taldeak. Protagonistek zulatutako tunel hura bezala, lan kolektiboan oinarritu da dokumentalaren sorkuntza: garai hartako bideoak, audioak, argazkiak, egunkarietako albisteak, Amurizaren beraren kantak… baina baita animaziozko irudi biziak ere. Puzzlearen piezak dagokien tokian ondo sartuta, bidaia bikoitza izango da hiru zinemagileek eskainiko dutena: itzulerakoa preso egon ziren apaizentzat, ahanzturatik izartuko gaituena gu guztiontzat.\nEz da nolanahikoa Ritxi Lizartzak, David Pallarèsek eta Oier Aranzabalek onartu duten erronka, munduan inoiz egon den apaizentzako kartzela bakarrera preso bidali zituzten abadeak elkarrizketatzea, zertarako eta kontatu gabe zegoen Euskal Herriko historiaren istorio eta protagonista ezezagunak ezagutarazteko. Memoria historikoa berreskuratzeko ariketa izango da filma, publiko zabalarengana hurbiltzeko intentzioz egindakoa. Gaiaren inguruko argitalpen idatziak badaude, baina zinemak beste dimentsio bat eman dio, eta estreinaldira hurbildutako apaizek hunkituta eskertu dute Antzoki Zaharrean jasotako babesa. Txalo zaparrada artean hartu dituzte ikus-entzuleek.\nApaiz kartzela (Ritxi Lizartza, David Pallarès, Oier Aranzabal, 2020)\nBestetik, lehiaketaz kanpo aurkeztu du Javi Julio argazkilari, kazetari donostiarrak bere azken lana: Aita Mari (2020). 2015ean Greziako Lesbos uhartera Afrika iparraldeko herrialdeetako errefuxiatuak iristen hasi zirenean egin zuen auziak eztanda, eta hainbat Gobernuz Kanpoko Erakundek (GKE) berehala hartu zuten gerratik ihesi Europa helburu duten gizon-emakume zein haurrak erreskatatzeko ardura. Tartean, Iñigo Mijangosi eta Iñigo Gutiérrezek, besteak beste, sortutako Itsas Salbamendu Humanitarioa taldeak. Hala, Julio zinemagilearekin harremanetan jarri, eta bi urte luzez, auzolanean, herritarren laguntza eta konpromiso desinteresatua medio, martxan jarritako proiektua hasiera-hasieratik dokumentatzeko eskatu zioten.\nStella Maris Berria izandako hegaluze itsasontzia zaharberritu, boluntario-sarea osatu eta Aita Mari izenez batailatutako ontziak Getariatik Pasaiara, baina batez ere, Euskal Herritik Mediterraneo itsasora, nola bidaiatu zuen ezagutuko dugu. Horiexek eman beharreko pausuak, Juliok dokumentalean erakutsi beharko lituzkeenak. Baina gidoia idazteak ezer gutxirako balio duela konturatuko gara, administrazio publikoaren esku-sartzeak guztiz baldintzatuko baitu jatorrizko planteamendua. Hala, ikus-entzuleak sentimendu eta emozio andana biziko dituzte protagonistekin batera: hasierako ilusioa, inpotentzia, politikarien eraginkortasun eza eta burokraziak eragindako nekea…\nAita Mari (Javi Julio, 2020)\nAita Mari ontzia itsasoratzeko Espainiako agintariek jarritako trabek osatuko dute narrazioaren gorputza, bertan planteatuko baitu dokumentalak Europar Batasunari Itsas Salbamendu Humanitarioa GKEko boluntarioek eskatuko dioten hausnarketa sakona: “Zergatik egin behar dugu herritarrok salbamendu lan hau, eta ez Estatuek?”. Gehi diezaiogun galdera ikur potolo bat, Covid19aren pandemiak mundua astindu duela jakinik, errefuxiatuen giza eskubideak are gehiago urratzeko arriskua baitago. Izan ere, zer gertatuko da errefuxiatuekin? Eta erreskate ontziekin? Bermatzerik al dago boluntarioen osasuna eta segurtasuna? Nola jokatu kutsatuta etor litezkeen pertsonekin?


2008 - 11 - 26 71. zenbakia\nXIII. JAGON JARDUNALDIAK: EUSKARA, KONTSUMOA ETA HIZKUNTZA ESKUBIDEAK AURKEZPENA KONTSUMOA GUTXIAGOTUTAKO HIZKUNTZEN INDARBERRITZEAREN IKUSPEGITIK ETA IKUSPEGI SOZIOLINGUISTIKOTIK 123/2008 DEKRETUAREN ZERTARAKOA ETA NONDIK NORAKOA IKUSPEGI JURIDIKOTIK KATALUNIAKO ESPERIENTZIA 123/2008 DEKRETUARI BURUZ ETA EREMU PRIBATUAN EUSKARA INDARBERRITZEARI BURUZKO ZENBAIT IRITZI ONDORIOAK XI. JAGON JARDUNALDIEN EMAITZA ARGITARATUA\nXIII. Jagon Jardunaldiak: Euskara, Kontsumoa eta Hizkuntza eskubideak\nAzaroaren 21ean, Akademiaren Sustapen batzordeak antolatuak, XIII. Jagon Jardunaldiak egin zituen Euskaltzaindiak, Bilboko egoitzan, "Euskara, Kontsumoa eta Hizkuntza eskubideak" gaiaren inguruan.\nGoizean eta arratsaldean gauzatu ziren jardunaldiak. Goizeko saioa mintegi modura antolatu zen, eta bi xede nagusi izan zituen: batetik, Euskal Herriko kontsumoaren munduan euskarak duen presentzia azaldu zen, eta bestetik, presentzia hori indarberritzeko asmoz onartu berri den Dekretuaren nondik norakoa azaldu zen.\nArratsaldeko saioari dagokionez, honek ere bi zati nagusi izan zituen. Lehenengoan, Kataluniako esperientziaren berri eman zen, eta bigarrenean, aldiz, kontsumoaren zenbait erakunde pribatu mahai-inguru batean bildu ziren beren iritziak azaltzeko.\nAndres Iñigo: Jardunaldien aurkezpena\nAndres Iñigok azaldu zuenez, Euskaltzaindiari dagokio, besteak beste, hizkuntza lantzea eta arautzea, gizartearen harreman guztietarako egokia izateaz gain, euskararen erabilera indartzen joan dadin. Gaur egungo gizartearen harreman garrantzitsuenetako bat, kontsumoaren ingurukoa dela azpimarratu du, "baina segur aski, arlo sozio-ekonomikoan eta lan-munduan bezalaxe, euskarak orain arte lortu duen presentziarik eskasenetako arloa".\nAndres Iñigoren hitzak\nErramun Baxok: Kontsumoa gutxiagotutako hizkuntzen indarberritzearen ikuspegitik. Ikuspegi orokorra\nErramun Baxok-ek azaldu zuenez, hizkuntza gutxiagotuek bizirauteko legearen babesa behar dute; eguneroko tresna bilakatzeko, hori puntu estrategikoa da. Irakaskuntzan eta kulturgintzan aurrerapausoak eman badira ere, egunerokotasunean euskara erabiltzeko, ordea, ezinbestekoa da hizkuntza bizitza sozio-ekonomikoan txertatzea. Kontsumoak baldintzatzen du neurri handi batean hizkuntzaren paisaia.\nHizkuntza arlo horretan txertatzeko, politika progresiboak behar dira, epeak finkatuz urratsak eman, nahiz eta batzuen arabera, legearen gainetik, boluntarismoa oso inportantea izan. Biderik zuzenena, akaso, bien artekoa da eta, azkenik, hizkuntza bat edo bestea erabiltzea, ezagutza ez ezik, hiztun elebidunaren esku dago.\nErramun Baxoken txostena\nKontsumoa soziolinguistikaren ikuspegitik\nPatxi Juaristi: Zer gertatu da kontsumitzaileen eta erabiltzaileen hizkuntza eskubideekin azken 120 urteotan?\nPatxi Juaristiren arabera, azken mende honetan, gune soziolinguistikoak zehaztu du merkataritzan euskararen ahozko erabilera: idatzian, erdara izan da nagusi, nahiz eta azken 20 urteotan aurrerapauso garrantzitsuak eman diren: jatetxe eta tabernen %17ak erabiltzen du euskara idatzizko harremanetan; hiru establezimendutik bitan kanpo errotulazioa (%66), barne errotulazioa (%64), liburuxkak eta katalogoak (%63) eta publizitatea (%62) euskaraz daude. Eta bitik batean web orria (%52) eta kutxako tiketak, fakturak edo eskaera-orriak (%48) ere bai.\nPublizitateak eboluzio gorabeheratsua izan du, betiere testuinguru politikoak baldintzatuta. 90eko hamarkadan etorri zen aurrerapena, gaur egun iragarki gehienak erdaraz diren arren.\nPatxi Juaristiren txostena (I)\nPatxi Juaristiren txostena (II)\nSagrario Aleman: Euskaraz mintzatzen da\nLan eta kontsumo arloetan, euskararen presentzia bermatzeko Nafarroan egin denaz mintzatu zen Sagrario Aleman eta adibide praktikoak ekarri zituen mahai gainera. Hainbat komunikabidetan 60ko hamarkadaz geroztik agertu diren iragarkiak hartu zituen horretarako, eta bestetik, 2000. urtetik aurrera kontsumo eta zerbitzuetan martxan jarri diren zenbait ekimen ekarri zituen.\nAipamen gehienak Iruñea eta Iruñerrikoak dira, hots, Euskararen Legearen arabera, eremu mistokoak. Praktikak hauxe erakuste du: "Bere barnean eremu euskalduneko, mistoko eta ez euskalduneko herriak hartzen dituen Iruñerriko Mankomunitateak guztiendako, inolako bereizkuntzarik gabe, bere zerbitzuak, bezeroak eskatutako hizkuntzan ematen saiatzen da. Bai norbanakoari bideratzen dizkion jakinarazpenetan, bai agerikoetan. Bezeroaren laguntzarako bulegoan ahozko arreta ere ematen du euskaraz, eta berak kudeatzen dituen instalazioetako bisitak ere euskaraz egin daitezke. Eta hau guztia Euskararen Legea aintzat hartuta".\nSagrario Alemanen txostena\nJean-Baptiste Coyos: Kontsumitzaileen eta erabiltzaileen hizkuntzaz Ipar Euskal Herrian: adibide batzuk\nJean-Baptiste Coyosek Frantziako oraingo hizkuntza legeriaren testuinguruan kokatu zuen bere diskurtsoa: "Azpimarratu behar da Frantziako hizkuntzek berezko legerik ez dutela, frantsesak ez ezik. Testu garrantzitsuena Toubon legea da, frantsesaren erabilerari buruzkoa (1994). Bere lehen artikuluak adierazten du frantsesa dela hezkuntzaren, garraioaren, trukeen eta zerbitzu publikoen hizkuntza. Beraz, Frantziako hizkuntzak jasanak dira baina beti frantsesaren ondoan".\nIpar Euskal Herrian, kontsumo alorreko leku gutxitan erabiltzen da euskara, eta euskararen ahozko erabilera ahula da guztiz, 2006ko IV. Inkesta Soziolinguistikoaren arabera. Hortaz, azpimarratu zuen Coyosek, "Ipar Euskal Herrian kontsumoaren alorrean euskararen alde gehiago egin daitekeela. Baina nahitaez frantsesa erabiliz ere, frantsesari osoki emana den Frantziako legeriarengatik".\nJean-Baptiste Coyosen txostena\nErramun Osa: 123/2008 Dekretuaren zertarakoa, aldekoak eta kontrakoak\nEuskararen aldeko lanaren kontrako jarrerez, gaztelera eta frantsesaren kontra doala, merkatuan eskusartzerik ez dagoela... Erramun Osak esan zuen horren aurrean, ahulenaren aldeko politikak ezinbestekoak direla, pertsonen hizkuntza-eskubideak errespeta daitezen, aurrerapausoak progresiboki ekarriko dituen legediaren bitartez. 2008an onartu den Dekretuak xede nagusia du, hots, eremu guztietara iristea: "unibertsalak diren zerbitzu guztiak" (garraio zerbitzuak, telefonia, gas/petrolio hornidurak, eta abar) aintzat hartzen ditu.\nHalaber, bestelako establezimendu eta enpresei dagokienez (gainazal handiak, supermerkatuak, eta abar), guztizkoaren %5-6 inguru kontuan hartzen ditu, hori bai, establezimendu kopuru urri horrek EAEko salmenta-azaleraren erdia hartzen du eta urteko negozio-bolumenaren erdia baino gehiago. Herritarrei erreparatuz gero, beraz, eragin zabalekoa da. Hortaz, herritarrengan eragin zabala edota baliabide asko dituzten enpresei, establezimenduei eta zerbitzuei eragiten die, nagusiki. Hortik kanpora utzi dira, nahita, txikizkako merkataritza eta abar, herritarrengan eragin mugatuagoa dutelako eta, azterketen arabera, eskakizunera moldatzeko zailtasun handiagoak dituztelako.\nErramun Osaren txostena\nAndres Urrutia: 123/2008 Dekretuaren nondik norakoak ikuspegi juridikotik\n123/2008 Dekretuaren oinarri juridikoak aipatu ostean, horren aspektu zenbait jorratu zituen Andres Urrutiak: Dekretuak oinarri hartu dituen printzipio nagusiak aipatu zituen, Dekretuari berari begirada orokorra emanez. Horiek guztiak kontuan hartuz, ondorioak atera zituen Urrutiak eta bere ustez alde positibo eta negatiboak direnak zehaztu ere bai.\nAlde onen artean, hauek lirateke: araubidearen premia, "premia bazen, aspaldikoa, eta Gobernuak aurre egin dio premiari"; Dekretuaren garapen mailakatua, "ezinbestekoa baita"; euskararen kalitatea eskatzea, "beharrezkoa, eta bereziki Euskaltzaindiarentzat, azpimarratzekoa"; eta jendeari arreta eskaintzea, "gero eta garrantzitsuagoa baita".\nGaitzen artean, aldiz, hauek aipatu zituen, besteak beste: Dekretuaren aplikazio murritza (Dekretuak kontsumo-harreman jakin batzuk soilik hartzen ditu eraginpean, ez den-denak); bete ezean, zehapenak zehaztu beharra (Dekretuan ezarritakoa ez betetzeak zehapena dakar); profesionalak ez aipatzea, "eta hau larriena da. Dekretu honek ahaztu du profesionalen mundua. Hor daude zerbitzu medikuak, juridikoak, aholkularitza zerbitzuak... eta horiek guztiak kontsumo harremanetan garrantzi handia daukate"; exonimoetan, araubiderik eza; edota sustatze-lana moldatu beharra, merkataritzaren hizkuntza-corpusa garatzeko, "eta hemen esan behar dut Euskaltzaindia prest dagoela elkarlana egiteko eta laguntzeko".\nAndres Urrutiaren txostena\nJordi Anguera i Camós: Kataluniako esperientzia\nJordi Anguera i Camós Agència Catalana del Consum-eko kideak adierazi zuenez, Kataluniako Hizkuntza Politikarako Legearekin bat, katalanaren erabilera ekonomiara ere zabaltzeko tresnak aurreikusten dira, kontuan hartuta merkatuak berak ez duela bermatzen haren presentzia arlo guztietan. Helburua, progresiboki, gaztelera eta katalanaren arteko oreka lortzea, kontsumitzaileen hizkuntza eskubideak babesteko.\nLegeak atal oso bat eskaintzen dio merkataritzan hizkuntzari eman beharreko arretari: errotulazioa, jendaurreko harremanak, dokumentazioa. Katalanaren presentzia ezinbestekoa da kasu guztietan, eta baldintzok Kataluniako Kontsumitzailearen Estatutuak ere jaso ditu. Hori horrela izan dadin, azken neurri bezala, irizpideok betetzen ez dituzten establezimenduetarako jarraipen-neurriak badira eta, zorionez, hutsuneak eta akatsak betetzeko borondatea nagusitzen ari da, nahiz eta joan den urtean 135 isun-agiri ezarri ziren arren.\nJordi Angueraren hitzak\nJose Luis Lizundia: 123/2008 Dekretuari buruz eta eremu pribatuan euskara indarberritzeari buruzko iritzi-sorta\nArratsaldeko saioan, 2008/123 Dekretuari buruz eta eremu pribatuan euskara indarberritzeari buruz mahai inguru bat eratu zuen Euskaltzaindiaren Sustapen batzordeak. Helburua zenbait erakunde eta enpresaren iritzia entzutea eta eztabaidatzea zen.\nJose Luis Lizundiak egin zuen aurkezle eta moderatzaile lana, batzordeak hala izendaturik.\nJose Luis Lizundiaren hitzak\nLeire Barañano: Gainazal handiak\nLeire Barañano Eroskiko idazkari nagusiak esan zuenez, dekretua ondo hartu dute bere enpresan, "eginbeharrekoak ondo definituta dauzkagulako". Puntu ahulen artean, produktuen informazioa aipatu zuen, sistema informatikoak arazoak sortzen dituelako, batik bat. Langileen hizkuntza perfilak, bestalde, arazoak sortzen ditu, batez ere inmigrazioaren eraginez. Konpontze aldera, gaia aztertzen ari dira.\nMikel Irizar: Finantza Erakundeak\nMikel Irizar Kutxako Kultura, Gizataldeak eta Lankidetzak sailaren arduradunaren esanetan, "Dekretuak, etxeko lanak eginda harrapatu gaitu". Euskara eta kalitatea parekatu zituen Irizarrek: "Gure helburua kalitatezko arreta eskaintzea da, eta kalitatea hainbat arlotan bermatu behar da: informatikan, hizkuntzan... pertsona eta bezeroak dira kalitatea behar dutenak, eta gure zerbitzuak euskaraz eskaintzea, hala nahi badute, kalitatearen sinonimoa da guretzat".\nMikel Irizarren hitzak\nJon Aldaiturriaga: Bilboko Alde Zaharreko Merkatarien Elkartea\nJon Aldaiturriaga Alde Zaharreko Merkatarien Elkarteko zuzendari kudeatzaileak azpimarratu zuen denda txiki gehienak ez daudela Dekretuare barruan, eta daudenek arazo praktikoak izango dituztela. "Denon artean" benetako plan bat egin beharra aldarrikatu zuen.\nKepa Jugo: Bilboko Merkataritza, Industria eta Nabigazioko Ganbera\nKepa Jugo Bilboko Merkataritza, Industria eta Nabigazioko Ganberako ekonomialariak komertzio txikiek arazoak dituztela esan zuen eta errealitateak arazoak planteatzen dituela. Halere, Dekretua ondo ikusten dutela ere gaineratu zuen.\nKepa Jugoren hitzak\nAinhoa Mendiola: Kontsumitzaileen Euskadiko Federazioa\nAinhoa Mendiola Kontsumitzaileen Euskadiko Federazioko Gabinete Juridikoaren kideak, Dekretuarekin oso kritikoak direla esan zuen. Besteren artean, hau esan zuen: "Jendeari begira kokaturiko establezimenduen muga oso estu ezarri duela legegileak; baina, epe laburrean, hau zuzenduko dela eta kontsumidore eta erabiltzaileen hizkuntza-eskubideak defendatzeko esparrua zabalduko dela espero dugu".\nAinhoa Mendiolaren hitzak\nAndres Iñigo, Erramun Osa, Andres Urrutia: Ondorioak\nJardunaldiari amaiera emateko, ondorioak irakurri zituen Erramun Osa Sustapen batzordeko idazkariak. Andres Urrutia euskaltzainburuak eta Andres Iñigo Jagon Saileko buruak eskerrak eman zizkieten parte hartu zutenei, bai eta entzule izan zirenei ere.\nXI. Jagon Jardunaldien emaitza argitaratua: "Euskararen Legea, 25 urte Euskal Autonomia Erkidegoan"\nEgun berean, azaroaren 21ean, beste ekitaldi bat burutu zen: Akademiaren Euskera agerkari ofizialaren azken zenbakia aurkeztu zen: Euskera, 2007, 3. Bertan, 2007an, Bilboko egoitzan, "Euskararen Legea, 25 urte Euskal Autonomia Erkidegoan" izenburuko XI. Jagon Jardunaldien emaitza jaso da.\nSabino Arana Fundazioarekin batera antolatu zen jardunaldi horretan, eta 10/1982 Euskararen Erabilera Normalizatzeko Oinarrizko Legearen 25. urteurrenaren karietara, arlo ezberdinetako hausnarketa bultzatu nahi izan zuen Akademiak: legea onartu zeneko giro historiko, sozial eta politikoa, bai eta ordutik hona euskarak izan duen garapena ere. Azkenik, Euskal Herriko beste lurraldeen ikuspegia ere adierazi zuten Ipar Euskal Herriko eta Nafarroako ordezkariek.


Zaldibiako gorpuzkinak - bizkaie.biz\nAntxina-barri I. urtea // 10. zenbakia - 2002ko irailaren 15a - Hamaboskaria\nHasikeran esan dot aitatu behar neban kontuak ez eukala zerikusirik irailaren hamaikagaz, baina 1936tik aurrera jazo ziran hilketen ganeko kontuei eutsi eta berehala fundamentalismoagaz egin dogu topo. Onak gagoz gu musulman guztiak gitxiesteko fundamentalista hutsak dirala esanaz, geure artean Zaldibiako hareek mutil biak hil zituenak edo, behintzat, hareen oinordekoak agintean doguzanean.\nIdazten nabilen egun hau, irailaren 11 hain zuzen, orain urte bete pasau ziranak pasauta, ez jaku aspaldian ahaztuko. Baina orain ez dot igazkoa aitatuko zuzen-zuzenean behintzat, gaur bertan egunkarietan irakurri dodana baino. Ez dakit kaleratu diran eguneroko guztietan agertu dan, baina nire eskuetara etorri diranetan bai badator Zaldibian Aranzadi Zientzia Elkartekoek egin daben aurkikuntzearen barri. Handiagoak be ikusi behar doguz oraindino. Gipuzkoako herri horretan, gerra denporan bide bazterrean fusilau zituen gazte biren gorpuzkinak lurpetik atara ditue, bertako gizon batek emon dituan datuei esker.\nIkerketa antropologikoak eta beste era batzuetakoak amaitzeko dagoz eta oraindino, beraz, azkenengo berbea esateko dago. Gaur bertan, akaso, gauza gehiago jakiteko moduan izango gara Zaldibiako herriak omenaldia egingo deutsee eta fusilautako gazte bioi.\nNik neuk ezin dot zuzeneko barririk emon gazte horreen bien ganean, baina bai zeharkakoak edo, beharbada, ez hain zeharkakoak.\nIzan be, egunotan aurkeztu da Euskerazaintzearen eskutik gai honegaz zuzen-zuzen lotuta dagoan liburu bat: '1936ko gudaldian su-izkillatutako idazle gazteak' hain justu be. Bertan idazle gazte euskaldun batzuk (Lauaxeta, Lurgorri eta Josu Peña 'Aitza', 'Aitzol' eta beste batzuk) izan eben zoritxarraz ganera, hainbat eta hainbat euskaldunek sufridu eben heriotza basatiaren barri emoten da. Hamaikatxu fusilaturen barri, hain zuzen be.\nAbertzalea edo ezkerreko erakunderen batekoa izateagatik edo besterik barik gorroto edo enbidia hutsagaitik bizia kendu eutsenen barri jakin ahal izango dau liburua irakurten dauenak. Jakingo dau, ganera, zelakoak izaten ziran hilketok eta zenbateraino heldu leiteken giza seme-alabon ankerkeria gorrotoari bide guztiak zabaltzen jakozanean. Torturak, bortxaketak, lapurretak eta azkenean heriotzea, sarritan Jaungoikoaren izenean eta bedeinkazino guztiakaz.\nZaldibian topau dituen gazte horreen bien gorpuak 1936an holako zer edo zer jaso eben, abertzaleak edo ezkerrekoak ziralako edo, beharbada, 'Gurutzadea' egiten eutseen baten batzuen aurrean subertau ziralako. Edozein modutan be, Jaungoikoa aurrean hartuta kendu eutseen bizia.


Udal aurrekontua gehiago estutu daitekeen izan da eztabaida - Elgeta - Goiena.eus\nUdal aurrekontua gehiago estutu daitekeen izan da eztabaida\nLarraitz Zeberio Lekuona 2016-12-22 15:41\nElgetako udal gobernu taldearen babesarekin egin du aurrera milioi bat eta erdi euro pasatxoko aurrekontuak. Oposizioa abstenitu egin da gerrikoa gehiago estutzeko aukera badagoela iritzita. Iradokitako neurriak eztabaida iturri izan dira.\n2017ko udal aurrekontua aurrekoa baino %5,43 txikiagoa da. Elgetako Udalak 1.535.692,54 euro izango ditu kudeatzeko. Zorpetze mailak baldintzatutako aurrekontua dela adierazi du Iraitz Lazkano alkateak. Haren hitzetan "estutuaren estutua" da, eta inbertsioetarako kopuru "tristea" uzten duena: "83.300 euro besterik ez", adierazi du. "Orain hilabete batzuk Kutxabank-ekin sinatu genuen berfinantzazioarekin aurrezten dugun dirua da gutxi gorabehera 2017an inbertsioetarako izango duguna", azaldu du. "Berfinantzazio horrek ahalbidetu digu zerbait eduki ahal izatea inbertsio batzuk egiteko herrian".\nHilerriko horma konpontzea izango da 2017ko udal inbertsio garrantzitsuena. Bestelako egitasmoen artean nabarmentzen dira bi baserri bide konpontzea, adinekoendako parkea egitea, zenbait irisgarritasun lan burutzea eta kiroldegian segurtasun irteera bat egokitzea.\nEH Bildu udal taldeko zinegotzien aldeko botoekin egin du aurrera aurrekontuak. Oposizioa abstenitu egin da. Egindako murrizketak ontzat eman dituzte baina neurri gehiago har daitezkeela uste dute Gu Geu Elgetako ordezkariek. Iritzi diote udal gobernu taldeak "esfortzu handiagoa" egin zezakeela; izan ere oposizioak zalantzan jartzen du Udalaren egoera ekonomikoa ikusita aurreikusita dauden zenbait gastu berriz aztertzeko edo negoziatzeko ahalegina behar bestekoa izan den. Gu Geu Elgetako Eduardo Zubiaurrek hainbat iradokizun egin zituen. Adibide gisa aipatu zituen aurrekontuan jasota dauden hainbat diru-lerro, esaterako euskara ikastaroak (5.000 euro), Goiena (9.000 euro), Uema (5.000 euro), edo erretiratuak (20.000 euro). Mikel Larrea bozeramaileak Domingo Iturbe Patronatua ere (6.000 euro) aipatu zuen: "Negoziatu da? Eskatu da ordainketa berandutzea edo denbora batez etetea? (...) Udalaren egoera ekonomikoa ikusita oposiziotik ez dugu ikusten iaztik hona neurri berezirik hartu denik", esan zuen Larreak. "Aurrekontua, zoritxarrez, penagarria da baina pentsatzen dugu islatzen duela Elgetako Udalaren benetako egoera. Pentsatzen dugu tokatzen dela gerrikoa asko estutzea eta ikusten dugu kontratu eta zerbitzu kontratu batzuk errebisatzeke gelditu direla".\nUdal gobernu taldeko arduradunen ezinegona piztu zuen oposizioaren balorazioak eta iritzi trukaketa sutsua eragin zuen gaiak. Iraitz Lazkano alkateak erantzun zuen murriztu daitezkeen partida guztiak murriztuta daudela. "Ez duzue aurkituko hamar euroko aldea egiteko kontratu aldaketa bat. Denak errebisatu ditugu: telefono zerbitzukoak, aseguruak, galdaretakoak, argindarrarenak... Estutzeko egongo litzatekeen aukera bakarra zerbitzuak kentzea izango litzateke eta talde politiko honetan ez daukagu horretarako intentziorik". Gaineratu zuen Elgetako Udala hainbat erakundetako parte dela eta bere obligazioei aurre egin behar diela. Horrekin batera oposizioko kideei adierazi zien bi hilabetez landu dutela aurrekontu proposamena eta ez dutela Gu Geu Elgeta taldearen aldetik inolako proposamenik jaso. Zentzu berean hitz egin zuen Janire Lazkano zinegotziak: "Iruditzen zait oso erraza dela egin duzuena; etortzea proposamenekin abenduaren 21ean, dena eginda dagoenean. Proposamenak baldin badauzkazue egiteko eta benetan axola bazaizue aurrekontua, eta herritarren dirua, eta ekonomia... etorri lehenago eta landuko dugu gaia. Beti esan izan dugu horretarako prest gaudela".\nMozioa eta osoko zuzenketa\nAurrekontua onartuta udalbatzako kideek aho batez hartu zuten egiten duten lanagatik udal talde politikoek jasotzen duten ordain-saria erdira jaisteko erabakia. Urtean 1.920 euroko aurrezkia ekarriko du neurriak.\nHorrekin batera, Elgetako Udalak Gureak enpresarekin duen hitzarmena beste urtebeterako luzatzeko erabakia hartu zuten udal ordezkariek, hori ere aho batez.\nEH Bildu udal taldeak aurkeztutako mozioa izan zen eguazteneko osoko bilkurako azken puntua. Segurtasun eredu propio baten norabidean Espainiako indar polizialen erretiratzea eskatzen duen mozioa EH Bilduko zinegotzien aldeko botoekin onartu zuten. Oposizioak osoko zuzenketa aurkeztu zuen oinarri hartuta gaiaren inguruan Eusko Legebiltzarrean 2013an gehiengo osoz onartutako legez besteko proposamena.\nUdal aurrekontua 2017, Elgeta


Baztan Bidasoko artisauen azoka igandean Urdazubin\nXareta Urdazubi | Azoka\nUda giroarekin batera, Baztan Bidasoko artisauak herriz herri eta plazaz plaza euren lanak erakusten hasiak dira. Heldu den igandean, ekainaren 20an, Urdazubin dute hitzordua. 10:00etatik 14:00etara postuak paratuko dituzte.\n'Aroztegia gelditu!' bazkaria ekainaren 20an Beran\nEkainaren 20rako, hurrengo iganderako, 'Aroztegia gelditu!' lelopean elkartasun bazkaria antolatu dute Berako Kataku ostatuan, 14:00etan, eta plater bakoitzak zazpi euro balioko ditu.\nIñaki Peña zuzendaria eta Felipe Uriarte protagonista ere Harriondoan izanen dira 19:30etik aitzinera\n'Mendian hil, hirian hil' dokumentala Harriondoa Kultur Etxea


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Instalazio elektriko eta automatikoak (Heziketa Zikloa). Erdi zikloa" topic_facet:"Instalazio termiko eta fluidodunen mantentzea (Heziketa zikloa). Goi maila" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Instalazio elektriko eta automatikoak (Heziketa Zikloa). Erdi zikloa Proposatutako gaia: Instalazio termiko eta fluidodunen mantentzea (Heziketa zikloa). Goi maila Generoa / Forma: Curriculumeko baliabideak\nAutomatizazioa eta robotika industriala (Heziketa Zikloa). Goi maila 3 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) 3 Elektrizitatea eta automatismo elektrikoak (Modulua) 3 Elektroteknia (Modulua) 3 Hozteko eta girotzeko instalazioak (Heziketa Zikloa). Erdi maila Gehiago ... Instalazio elektriko eta automatikoak (Heziketa Zikloa). Erdi zikloa Instalazio termiko eta fluidodunen mantentzea (Heziketa zikloa). Goi maila 3 Instalazioa elektrikoak eta automatismoak (Modulua) 3 Instalazioa eta mantenimendua (Lanbide Arloa) 3 Lanbide Heziketa Mantentze-lan elektromekanikoa (Heziketa Zikloa). Erdi maila 3 Muntaia- eta mantentze-lan elektriko/elektronikoak (Modulua) 3 Potentzia-sistemak (Modulua) 3 Sistema elektrikoak eta automatikoa (Modulua) 3 Sistema eta zirkuitu elektrikoak (Modulua) 2 Sistema elektroteknikoak eta automatizatuak (Heziketa zikloa). Goi maila 1 Instalazio elektrikoak eta automatismoak (Modulua) 1 Sare elektrikoen eta transformazio-zentroen garapena (Modulua) 1 Sistema elektroteknikoak eta automatizatuak (Modulua) 1 Sistema elektroteknikoetako eta automatizatuetako proiektua (Modulua) Guztiak ikusi ... gutxiago ...


Bideoklipak - Bira Produkzioak\nEñaut Elorrieta – Inesa Gaxen\nEÑAUT ELORRIETA - INESA GAXEN\nEñaut Elorrietak, bere azken laneko “Inesa Gaxen” kantuari buelta bat eman nahi izan dio. Horretarako, Uxue Alberdi, Aitor Etxebarria eta Amoranteren laguntza izan du, eta hauekin batera, bertsio eder hau ondu du. Hitz-bideoa egiteko ohorea izan dugu. Hemen duzue!\nLokatza, pentsamendu feministan narrasean dabilen Amagoia Gurrutxaga, Idurre Eskisabel, Ainara Lasa eta Lorea Agirre sortzaileek gidatzen duten podcasta da. Saioaren sintonia moduan, Mursegok Lourdes Iriondoren “Hala ere” kantua berbisitatuz espreski sortu zien kantua erabili zuten. Saioa amaitzean, Ainara Lasak sortutako irudiekin jantzi nahi izan zuten. Irudiei bizitza emateko aukera eskaini ziguten eta hemen duzue emaitza.\nRafa Rueda – Hokusairen olatua\nRAFA RUEDA - HOKUSAIREN OLATUA\nPlazerra izan da urteko diskorik borobilenetako baten kanturik ederrenetako bati irudiak jartzea. Rafa Ruedaren doinu eta Sarriren hitzei justizia egin izan espero dugu.\nLan honetarako, kantuari buelta bat eman nahi izan diogu Hokusairen olatuak sortutatko metafora beste leku batera eraman asmoz. Horretarako, Prelinger artxiboko irudiak erabili ditugu. Hainbat joko planteatu ditugu bideoan zehar. Bilatu nahi?